钦定古今图书集成/明伦汇编/氏族典/第295卷 > 《苏州府志》 > 章望之
## 钦定古今图书集成/明伦汇编/氏族典/第295卷 > 《苏州府志》 > 章望之

按《宋史章望之传》：“望之，字表民，建州浦城人。少孤，喜
问学，志气弘放，为文辩博，长于议论。初由伯父得象
荫，为秘书省校书郎，监杭州茶库，逾年辞疾去。丁母
忧，毁瘠过制。服除，浮游江淮间，犯艰苦，汲汲以营衣
食，不自悔。人劝之仕，不应也。其兄拱之知晋江县，忤
其守蔡襄怒，诬以赃，贬。望之号泣力诉于朝。时襄方”
贵显，事久不得直，望之诉不已，卒脱拱之冤，复官如
初。望之遂不复仕。覃恩迁太常太祝，大理评事欧阳
修、韩绛、吴奎、刘敞、范镇同荐其才，除佥书建康军节
度判官，固辞，遂以光禄寺丞致仕，卒。